18 जुलाई से 2 अगस्त तक होगा डॉक्यूमेंट वेरिफिकेशन, अगस्त में जारी होगा फाइनल रिजल्ट
Rajasthan REET 2023 posting schedule for successful candidates. राजस्थान के रीट मेंस पास कर सरकारी स्कूल में टीचर बनने का सपना देखने वाले युवाओं का इंतजार जल्द खत्म होने वाला है।
राजस्थान के रीट मेंस पास कर सरकारी स्कूल में टीचर बनने का सपना देखने वाले युवाओं का इंतजार जल्द खत्म होने वाला है। प्रदेशभर में टीचर्स के 48,000 पदों के लिए 2 गुना अभ्यर्थियों के डॉक्यूमेंट वेरिफिकेशन की प्रक्रिया शुरू हो गई है। इसके तहत कल 18 जुलाई से 2 अगस्त तक सुबह 10:00 से शाम 6 बजे तक शॉर्टलिस्ट अभ्यर्थी अपने गृह जिले में दस्तावेजों का सत्यापन करवा सकेंगे।
वहीं जिन अभ्यर्थी के गृह जिले में यह की सुविधा नहीं है, उनके लिए नजदीक के जिलों में व्यवस्था की गई है। इसके बाद 48,000 पदों के लिए एक गुना अभ्यर्थियों का फाइनल रिजल्ट जारी कर पोस्टिंग दी जाएगी।
2 अगस्त तक डॉक्यूमेंट वेरिफिकेशन के बाद राजस्थान कर्मचारी चयन बोर्ड, उम्मीदवारों की फाइनल लिस्ट को बीकानेर शिक्षा विभाग में भेजेगा। जहां से फाइनल रिजल्ट के आधार पर उम्मीदवारों को पोस्टिंग दी जाएगी। माना जा रहा है कि इस पूरी प्रक्रिया में लगभग डेढ़ महीने का वक्त लग सकता है। ऐसे में 48,000 पदों पर इसी साल अगस्त में फाइनल रिजल्ट और सितंबर तक उम्मीदवारों को पोस्टिंग मिलने की पूरी उम्मीद है।
बोर्ड की लापरवाही से बढ़ी छात्रों की परेशानी- उपेन यादव
राजस्थान बेरोजगार एकीकृत महासंघ के प्रदेश अध्यक्ष उपेन यादव ने कहा- बोर्ड ने शिक्षक भर्ती का डॉक्यूमेंट वेरिफिकेशन शेड्यूल तो जारी कर दिया है। लेकिन अब तक हुई देरी की वजह से भर्ती प्रक्रिया आगे खिसक गई है। जिसकी वजह से अगस्त में उम्मीदवारों को पोस्टिंग मिलने की काफी कम संभावना है।
ऐसे में हम चाहते हैं कि बोर्ड द्वारा जल्द से जल्द डॉक्यूमेंट वेरिफिकेशन की प्रक्रिया को पूरी कर 1 गुना अभ्यर्थियों की फाइनल लिस्ट अगस्त में ही जारी कर दी जाए। ताकि आचार संहिता लगने से पहले 48,000 पदों पर उम्मीदवारों को पोस्टिंग मिल सके। इसके साथ ही हम चाहते है। जल्दी ही नई रीट की तारीख का ऐलान भी किया जाए। ताकि टीचर बनने की तयारी कर रहे युवाओं को रहत मिल सके।
राजस्थान कर्मचारी शिक्षा बोर्ड के अध्यक्ष हरिप्रसाद शर्मा ने कहां पिछले दिनों सरकारी कर्मचारियों की हड़ताल की वजह से शॉर्टलिस्ट अभ्यर्थियों की लिस्ट जारी होने में कुछ वक्त जरूर लगा था। लेकिन उसके बाद बोर्ड ने अभ्यर्थियों की आपत्तियों का समाधान कर डॉक्यूमेंट वेरिफिकेशन की प्रक्रिया को शुरू कर दिया है। ऐसे में अगस्त महीने में डॉक्यूमेंट वेरिफिकेशन की प्रक्रिया पूरी होने के साथ ही शिक्षा विभाग द्वारा फाइनल अभ्यर्थियों की लिस्ट जारी कर दी जाएगी।
लेवल-1 के अभ्यर्थियों को फिर से मौका
प्रारंभिक शिक्षा विभाग के निदेशक कानाराम ने बताया- शिक्षा विभाग द्वारा डॉक्यूमेंट वेरिफिकेशन के बाद जल्द से जल्द उम्मीदवारों को पोस्टिंग दे दी जाएगी लेवल-2 के साथ लेवल-1 के भी जो अभ्यर्थी अब तक अपने डॉक्यूमेंट वेरीफाई नहीं करा सके हैं। उन्हें 18 जुलाई से 23 जुलाई तक एक बार फिर डॉक्यूमेंट वैरिफिकेशन कराने का मौका दिया जा रहा है। इसके बाद फाइनल लिस्ट जारी की जाएगी।
बोर्ड ने जारी किया डीवी शेड्यूल
ऐसे पता लगाए डीवी की तारीख
शिक्षक भर्ती परीक्षा के 27,000 पदों के लिए लगभग 54 हजार शॉर्टलिस्ट उम्मीदवार शाला दर्पण पोर्टल पर अपनी लॉगिन आईडी से खुद के डॉक्यूमेंट वैरिफिकेशन की तारीख का पता लगा सकेंगे। इसके लिए उन्हें शाला दर्पण मॉड्यूल पर रजिस्ट्रेशन करना जरूरी होगा। इसके साथ ही अगर किसी व्यक्ति को पोर्टल पर किस तरह की समस्या आती है। तो वह अपने गृह जिले में शिक्षा अधिकारी मुख्यालय में बने कंट्रोल रूम में भी अपनी शिकायत दर्ज करा सकेंगे।
इन पदों पर होगी भर्ती
शिक्षक भर्ती परीक्षा लेवल-1 में 2 लाख 12 हजार 342 में से 1 लाख 96 हजार 696 अभ्यर्थियों ने परीक्षा दी थी। ऐसे में उपस्थिति 92.63 फीसदी रही। जबकि लेवल-2 में 7 लाख 53 हजार 23 अभ्यर्थियों में से 7 लाख 5 हजार 629 अभ्यर्थी शामिल हुए थे। लेवल-2 की अटेंडेंस 93.70 फीसदी रही।
